Temeljem članka 18., stavak 1., Zakona o udrugama („Narodne Novine“ broj 74/14 i 70/17), te članka 28. Statuta LAG-a Vuka-Dunav (4. lipnja 2019. godine) , Upravni odbor LAG-a, dana 18. lipnja 2020. godine, donosi

**ODLUKA**

**o potrebi za naknadnom dodjelom sredstva za provedbu LAG natječaja**

Članak 1.

Ovom Odlukom Upravni odbor LAG-a Vuka-Dunav potvrđuje da prihvaća Odluku Ministarstva poljoprivrede, 10 000 Zagreb, Ul. Grada Vukovara 78 , izdane 27. travnja 2020. godine, Klasa: 910-05/20-01/25, URBROJ: 525-08/0265-20-1 kojom se utvrđuje sustav nagrađivanja za naknadnu dodjelu sredstava odabranim LAG-ovima u Podmjeri 19.2 »Provedba operacija unutar CLLD strategije« u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020.) u ukupnom iznosu 33.200.000,00 kuna.

Članak 2.

LAG Vuka-Dunav je do sada kroz 3 obavljena i provedena LAG Natječaja odobrio 29 projekata što iznosi 62,08% ukupno dodijeljenog iznosa za provedbu podmjere 19.2 »Provedba operacija unutar CLLD strategije« u iznosu od 3.981.022,50 kuna postojeće LRS.

U tijeku je 4. LAG Natječaj za T.O. 1.3.1. „Potpora za pokretanje poslovanja mladim poljoprivrednicima“ sukladan Tipu operacije 6.1.1. koji je raspisan 3. prosinca 2019. godine. Raspisan je i zadnji 5. LAG Natječaj za T.O. 1.3.3. „Potpora razvoju malih poljoprivrednih gospodarstava“ sukladan Tipu operacije 6.3.1 koji je raspisan 3. lipnja 2020. godine.

Ovom odlukom Upravni odbor LAG Vuka-Dunav potvrđuje da postoji potreba za dodatnim sredstvima za provedbu LAG Natječaja na temelju iskazanog interesa stanovništva na području LAG-a Vuka-Dunav, provedbe LRS LAG-a Vuka-Dunav kao i sposobnost zaposlenika Ureda LAG-a da provedu LAG Natječaje iz naknadno odobrenih sredstava sukladno propisanim procedurama i u predviđenom roku do 30. lipnja 2021. godine.

Članak 3.

Nalaže se Voditelju i zaposlenicima Ureda LAG-a Vuka-Dunav da izvrše sve potrebne radnje u svrhu omogućavanja korištenja naknadno dodijeljenih sredstava za provedbu LAG Natječaja kroz Mjeru 19, Podmjeru 19.2, odnosno da se podnese Zahtjev za promjenu u AGRONET sustavu i da se paralelno provedu potrebne izmjene u Lokalnoj razvojnoj strategiji LAG-a Vuka-Dunav za razdoblje od 2014.-2020. godine u skladu sa izračunom sredstava u preliminarnoj rang listi odabranih LAG-ova za naknadnu dodjelu sredstava iz Mjere 19, a sve sukladno navedenoj Odluci Ministarstva poljoprivrede od 27. travnja 2020. godine i najkasnije do 8. srpnja 2020. godine

Članak 4.

Usvajanje izmijenjene Lokalne razvojne Strategije izvršiti će se nakon administrativne obrade svih Zahtjeva za promjenu i donošenja Konačne rang liste za dodjelu za naknadnu dodjelu sredstava iz Mjere 19 u Agenciji za plaćanja, odnosno nakon dobivanja konačne Odluke o izmjeni Odluke o odabiru LAG-a i potpisivanja Aneksa Ugovora između LAG-a Vuka-Dunav i Agencije za plaćanja.

Članak 5.

Ova Odluka stupa na snagu danom donošenja.

URBROJ: UO/20-23

U Antunovcu, 18. lipanj 2020. godine

Predsjednik Upravnog odbora

LAG-a Vuka - Dunav

Marjan Tomas