Sjednica Upravnog odbora Lokalne akcijske grupe Vuka-Dunav, održana je dana 18. lipnja 2020. godine u 09.00 sati u Poduzetničkom inkubatoru i akceleratoru Antunovac, Gospodarska zona Antunovac 23, 31216 Antunovac, te je sačinjen sljedeći

**ZAPISNIK**

**sa 39. sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 09.00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. C.U.S. d.o.o. Antunovac, Krunoslav Ižaković, punomoć; Davor Tubanjski,
4. Damir Maričić, Općina Vuka,
5. Doris Zubaj, KUD „I. K. Adamović“ Čepin,
6. Marija Horvatek, KUD „Klasje Slavonije“ Antunovac,
7. Zdenko Đerđ, PVZ Fructus,
8. Mario Vila, OPG Mario Vila,
9. Stipe Modrić, Udruga veterana vojne policije iz Domovinskog rata OBŽ,
10. Ljubica Šunić, OPG Ljubica Šunić,
11. Grozde Mikulić, Udruga umirovljenika Općine Antunovac,
12. Lončarić Roman, OPG Lončarić Roman,
13. Blaženka Marinković, Blaženka Marinković,
14. Milan Nešić, OPG Nešić, Dalj,
15. Nogometni klub Vitez 92, Zdravko Krznarić.

Za zapisničara je izabrana Sanja Šimić, a za ovjerovitelja zapisnika Lončarić Roman.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje zapisnika sa 38. sjednice Upravnog odbora,
2. Donošenje prijedloga Odluke o potrebi za naknadnom dodjelom sredstva za provedbu LAG natječaja,
3. Donošenje prijedloga Odluke o primanju novih članova u LAG Vuka-Dunav,
4. Razno.

**Ad1: USVAJANJE ZAPISNIKA SA 38. SJEDNICE UPRAVNOG ODBORA**

Predsjednik Upravnog odbora Marjan Tomas otvara ovu točku dnevnog reda. Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 38. Sjednice Upravnog odbora. Predsjednik je pojasnio zapisnik, te je otvorio raspravu.

Obzirom da nije bilo rasprave, točka dnevnog reda dana je na glasanje, te je jednoglasno usvojena.

**Ad2:** **DONOŠENJE PRIJEDLOGA ODLUKE O POTREBI ZA NAKNADNOM DODJELOM SREDSTAVAZA PROVEDBU NATJEČAJA**

Predsjednik Upravnog odbora otvara drugu točku dnevnog reda te riječ prepušta Voditeljici LAG-a. Voditeljica upoznaje članove Upravnog odbora s Odlukom o potrebi za naknadnom dodjelom sredstva za provedbu LAG natječaja. Pojašnjava odluku Ministarstva poljoprivrede, kojom se utvrđuje sustav nagrađivanja za naknadnu dodjelu sredstava odabranim LAG-ovima u Podmjeri 19.2 »Provedba operacija unutar CLLD strategije« u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020.) u ukupnom iznosu 33.200.000,00 kuna.

Obrazlaže kako je LAG Vuka-Dunav do sada kroz 3 obavljena i provedena LAG Natječaja odobrio 29 projekata što iznosi 62,08% ukupno dodijeljenog iznosa za provedbu podmjere 19.2 »Provedba operacija unutar CLLD strategije« u iznosu od 3.981.022,50 kuna postojeće LRS. U tijeku je 4. LAG Natječaj za T.O. 1.3.1. „Potpora za pokretanje poslovanja mladim poljoprivrednicima“ sukladan Tipu operacije 6.1.1. koji je raspisan 3. prosinca 2019. godine. Raspisan je i zadnji 5. LAG Natječaj za T.O. 1.3.3. „Potpora razvoju malih poljoprivrednih gospodarstava“ sukladan Tipu operacije 6.3.1 koji je raspisan 3. lipnja 2020. godine.

Voditeljica Ivana Čik dodaje kako postoji potreba za dodatnim sredstvima za provedbu LAG Natječaja na temelju iskazanog interesa stanovništva na području LAG-a Vuka-Dunav, provedbe LRS LAG-a Vuka-Dunav kao i sposobnost zaposlenika Ureda LAG-a da provedu LAG Natječaje iz naknadno odobrenih sredstava sukladno propisanim procedurama i u predviđenom roku do 30. lipnja 2021. godine.

Obzirom da nije bilo rasprave, točka dnevnog reda dana je na glasanje, te je jednoglasno usvojena.

**Ad3: DONOŠENJE ODLUKE O PRIMANJU NOVIH ČLANOVA U LAG VUKA-DUNAV**

Predsjednik Upravnog odbora LAG-a Vuka-Dunav, Marjan Tomas, otvara ovu točku dnevnog reda te daje riječ Voditeljici LAG-a koja navodi nove potencijalne članove LAG-a. Predloženi za članstvo LAG-a bili su:

1. OPG Tea Tkalec, Kralja Zvonimira 65, 31216 Antunovac, OIB: 42424601782

Predsjednik Upravnog odbora LAG-a Vuka-Dunav, Marjan Tomas, otvara raspravu ove točke dnevnog reda.

Obzirom da rasprave nije bilo, ova točka dnevnog reda je jednoglasno usvojena.

**Ad4: RAZNO**

Predsjednik Upravnog odbora LAG-a Vuka-Dunav, Marjan Tomas, otvara četvrtu točku dnevnog reda, razno te riječ prepušta Voditeljici LAG-a. Voditeljica LAG-a Ivana Čik objašnjava kako imamo članove koji istupaju iz članstva LAG-a:

1. BZ „Medena kuća“, Držnička 18, Ivanovac, 31216 Antunovac, OIB: 29729348755,
2. Dječji vrtić „Snjaguljica“, Krstova 44, 31000 Osijek, OIB: 97750121523.

Obzirom da rasprave nije bilo, ova točka dnevnog reda je jednoglasno usvojena.

Na kraju sjednice Upravnog odbora, Predsjednik Marjan Tomas je naglasio članovima da od svih očekuje kvalitetnu suradnju i komunikaciju, te da se s pitanjima, prijedlozima obrate LAG-u i na taj način pomognu radu LAG-a.

Kako nije bilo dodatnih komentara i rasprave, predsjednik Upravnog odbora zaključuje sjednicu u 09:30.

URBROJ: UO/20-27

U Antunovcu, dana 18. lipanj 2020.godine.

|  |  |
| --- | --- |
| Zapisničar  Sanja Šimić | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Lončarić Roman | |